Die jaar 1962 was 'n gewone jaar wat volgens die Gregoriaanse kalender op 'n Maandag begin het. Dit was die 62ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 1 Januarie – Wes-Samoa word onafhanklik van Nieu-Seeland. 26 Januarie – Bouwerk begin aan die Pretoriase Kunsmuseum in Arcadia, Pretoria. 20 Februarie – John Glenn, word die eerste Amerikaner wat om die Aarde wentel. 8 Maart – Die Castel Bolognese-treinramp vind plaas naby Ravenna in Italië. 21 April – Die Universiteit van Brasília word geopen. 30 Mei-17 Junie – Die sewende FIFA Sokker-Wêreldbekertoernooi word in Chili gespeel, wat deur Brasilië gewen word. 1 Julie – Burundi en Rwanda word onafhanklik van België. 3 Julie – Algerië word onafhanklik van Frankryk. 22 Julie – Mariner-program: Mariner 1 word lanseer. 6 Augustus – Jamaika word van die Verenigde Koninkryk onafhanklik. 27 Augustus – Mariner-program: Mariner 2 word lanseer. 17 Augustus – Oos-Duitse grenswagte skiet die 18-jarige Peter Fechter dood tydens sy poging om oor die Berlynse Muur na Wes Berlyn te vlug.